Ажий Валерий Аруан щIыналъэм и администрацэм и унафэщIу хах
Аруан щIыналъэм щIыпIэ унафэр зегъэкIуэнымкIэ и Советым и депутатхэм щIыналъэ администрацэм и унафэщIу хахащ Ажий Валерий.
Конкурс комиссэр хэплъэн папщIэ къагъэлъэгъуат цIыхуитIым я кандидатурэхэр. Абы теухуа IэIэтым къызэригъэлъэгъуамкIэ, комиссэм Аруан щIыналъэм и администрацэм и унафэщI къулыкъур хуэфащэу къилъытащ Ажий Валерий. Депутат псоми зэдэарэзыуэ абы папщIэ Iэ яIэтащ.
Ажийм илъэс 60 и ныбжьщ, 1993 гъэм къыщыщIэдзауэ налог IуэхущIапIэхэм щылэжьащ — Урысейм и къэрал налог къулыкъущIапIэм и щIыналъэзэхуаку инспекцэхэу КъБР-м щыIэ 4-нэ, 6-нэ къудамэхэм я унафэщIхэм я къуэдзэу щытащ, Урысейм и ФНС-м и къудамэу Шэджэм щIыналъэм щыIэм и унафэщIым и къуэдзэу лэ-жьащ, Урысейм и налог къулыкъущIапIэм и Управленэу КъБР-м щыIэм и унафэщIым и къуэдзэ къулыкъум пэрытащ.
Мы илъэсым и гъатхэпэ мазэ лъандэрэ Ажийм игъэзэщIащ Аруан щIыналъэм и администрацэм и унафэщIым и къалэнхэр.
